Rikunarita-ORG/Wikinium huggingface dataset:
# Зардпай

|  |
| --- |
| Зардпай |
|  |
| Номида ба шарафи | Ахилл |
| URL-и WordLift | data.medicalrecords.com/… |
|  Парвандаҳо дар Викианбор |

**Зардпай**, **нарпай**, **пошнаи пойи Ахилл** (лот. tendo calcaneus) — қавитарин пайи бадани инсон.

Зардпай қудрати бардоштани то 350 кг борро дорад. Зардпай аз ҷойи якҷошавии саракҳои канорӣ ва мобайнии мушакҳои моҳичагӣ ва суфрашакл оғоз шуда, ба дӯнгии пошна, ҷойе ки кисаи зулолӣ (bursa tendinis) ҷойгир аст, пайваст мешавад. Зардпай пайи хеле осебёбандаи одам аст. Бемории асосии зардпай «аспсумӣ» (pes equinus) мебошад. Бисёр вақтҳо кисаи зулолӣ дар ҷойи пайвасти худ бо дӯнгии пошна газак мегирад, ки инро ахиллодиния ё ахиллобурсит меноманд. Сабаби он пӯшидани пойафзори номувофиқ ва бемориҳои гуногун (мас., бемориҳои вирусӣ, тарбод ва ғ.) мебошад. Осебпазирии зардпай пӯшида ва кушода мешавад. Осеби пӯшидаи зардпай бештар миёни варзишгарон ва ҳунармандони балет рух медиҳад. Ҳолатҳои даридан ё аз дӯнгии пошна канда шудани зардпай низ ба мушоҳида мерасад. Сабаби он таъсири зиёд ба зардпай, ҳангоми ба пилла баромадани спринтерҳо, ҷаҳидан, якбора хам кардани зону, афтидан аз баландӣ ва ғ. мебошад. Ҳамчунин аломатҳои кафидани раги хун дар қисми ақиби соқи по ва варам кардани он ҷойгоҳ ба мушоҳида мерасанд. Ҷабрдида наметавонад бо нӯги по рост истад. Ёрии аввалия ҳангоми даридани зардпай гузоштани шина ва кушода мондани панҷаи по аст. Дар ҳолати каме даридани зардпай ҷойи осебдидаро гаҷбандӣ мекунанд. Зардпай-и куллан кандашуда ҷарроҳӣ карда мешавад.

## Нигаред низ

* Пай

## Эзоҳ

## Адабиёт

* Зардпай // Замин — Илля. — Д. : СИЭМТ, 2018. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 7). — ISBN 978-99947-33-89-9.
# Доллари ИМА

| Доллари ИМА US Dollar |
| --- |
|  |
| **ISO 4217:** | USD, 840 |
| **Кишварҳо:** | ИМА |
| **Symbol:** | $ |

**Доллари ИМА** (англ. *United States dollar*, ФБА: [jʊˌnaɪ.tɪd ˈsteɪts ˈdɑlɚ) — воҳиди пулии ИМА, яке аз асъори асосии бақиягии ҷаҳон аст, *1 доллар = 100 сент.* Дар матнҳои инглисӣ: *$*. Коди алифбоии асъор: *USD*. Ҳуқуқи эмиссияи асъорро Системаи Федералии Бақия (англ. *Federal Reserve System*) дорад, ки вазифаи бонки марказии ИМА-ро иҷро мекунад.

Доллари ИМА ҳамчун асъори миллӣ дар (ҷазираҳои Маршал, Салвадор) дар муомилот аст. Маҳз доллари ИМА ҳамчун асъори иловагӣ дар баъзе мамалакатҳое, ки асъори миллиашон ягона воситаи хариду фурӯш нест, қонунан мавриди истифода қарор додааст (масалан, дар Зимбабве).

Ақидае ҳаст, ки 80 % тамоми муомилоти тиҷоратии ҷаҳон бо доллари ИМА пардохт карда мешавад.

## Номиналҳои банкнотаҳо

Дар муомилоти озод банкнотаҳои номиналҳои зерин бароварда мешаванд:

* 1 доллар;
* 2 доллар ;
* 5 доллар ;
* 10 доллар ;
* 20 доллар ;
* 50 доллар ;
* 100 доллар.

Тангаҳои ИМА:

* 1 сент (пенни);
* 5 сент (никел);
* 10 сентс (даим);
* 1⁄4 доллар (квотер);
* 1⁄2 доллар (хаф);
* 1 доллар.

То ҳоло банкнотҳои номинали 500, 1000, 5000, 10 000 доллар мавҷуд аст, ки онҳо то соли 1945 бароварда мешуданд ва аз соли 1969 расман аз муомилот баромадаанд. Қурби онҳо ҳоло хеле баланд шудааст. Масалан банкнотаи 5 ҳазор доллар дар ауксионҳо бо нархи то 10 000 доллари ИМА ба фурӯш мебарояд.

Банкнотҳои 100 000 доллар соли 1934 бароварда шудааст, ва танҳо дар муомилоти дохилии СФБ ва хазинаҳо дар гардиш аст.

Ҳозир банкнотаи бузургтарини ИМА бо номинали 100 доллар бароварда мешавад.

## Эзоҳ

## Сарчашма

* Heiko Otto: Доллари ИМА - номиналҳои банкнотаҳо (en,de). 8 августи 2018 санҷида шуд. (англ.) (олмонӣ) (фр.)